**รายละเอียดโครงการ/กิจกรรม/มาตรการ**

**ลำดับที่ 45**

**1. ชื่อโครงการ จัดทำแผนพัฒนาเทศบาล**

 **2. หลักการและเหตุผล/ที่มาของโครงการ** การส่งเสริมการมีส่วนร่วมของประชาชนให้มีส่วนร่วมในการบริหารกิจการขององค์กรปกครองส่วนท้องถิ่น การจัดประชุมประชาคม จะทำให้ประชาชนได้มีโอกาสแสดงออกถึงความต้องการ ความคิดเห็น ข้อเสนอแนะต่างๆ ได้มากยิ่งขึ้น เพราะเข้าไปรับทราบปัญหาความต้องการที่แท้จริงได้โดยตรง และนำปัญหาความต้องการเหล่านั้น มาจัดลำดับความสำคัญ และดำเนินการให้บรรลุเป้าหมาย สอดคล้องกับความต้องการของประชาชนได้อย่างแท้จริง

**3.วัตถุประสงค์** 3.1 เพื่อส่งเสริมการมีส่วนร่วมของประชาชนในการบริหารกิจการของเทศบาล
 3.2 เพื่อเปิดโอกาสให้ประชาชนได้แสดงออกถึงปัญหาความต้องการ และผู้บริหารสามารถรับฟังความคิดเห็นจากประชาชนโดยตรง

**4. เป้าหมาย/ผลผลิต** - ผู้เข้าร่วมประชุมประชาคมทั้ง 2 ชุมชน

**5. พื้นที่ดำเนินการ** - เทศบาลตำบลหนองบัวโคก

**6. วิธีดำเนินการ** 6.1 ประสานเชิญชวนประชาชนทั้ง 2 ชุมชนเข้าร่วมประชุมประชาคม 6.2 จัดประชุมประชาคม6.3 จัดทำรายงานการประชุมประชาคมเสนอผู้บริหารทราบ

**7. ระยะเวลาดำเนินการ** - ปีงบประมาณ พ.ศ.2562 - 2564

**8. งบประมาณดำเนินการ** - จากเทศบัญญัติงบประมาณประจำปีงบประมาณ พ.ศ. 2563 แผนงานบริหารงานทั่วไป งานบริหารทั่วไป โครงการจัดทำแผนพัฒนาเทศบาล กิจการประชุมประชาคม งบประมาณตั้งไว้ 10,000 บาท

**9. ผู้รับผิดชอบ** - สำนักปลัดเทศบาล

**10. ตัวชี้วัด/ผลลัพธ์** - จำนวนผู้เข้าร่วมประชุมประชาคม